СофияБлагоевградБургасВарнаВелико ТърновоВидинГабровоДобричКърджалиКюстендилПазарджикПерникПлевенПловдивСливенСтара ЗагораШумен Виж Всички
23 Август 2019 | 11:17 | Агенция "Фокус"
Бургас: Възстановено е движението по пътя Шумен - Бургас при Ришки проход
23 Август 2019 | 12:04 | Агенция "Фокус"
Варна: Бивш служител посегна с нож на управител на заведение в курорта "Камчия"
23 Август 2019 | 11:51 | Агенция "Фокус"
Добрич: Затворена за движение на автомобили е ул. „Стоян Михайловски“
23 Август 2019 | 10:28 | Агенция "Фокус"
Шумен: Окръжната прокуратура предаде на съд водача, причинил смъртта на двумесечно бебе при катастрофа
Областният управител на Перник Ирена Соколова алармира за висок риск от пожари в областта и други региони от страната
23 Август 2019 | 11:12 | Агенция "Фокус"
Майкъл Помпео: Американските F-35 не може да оперират в едно въздушно пространство с руските ракети С-400
11 Април 2019 | 11:45 | Агенция "Фокус"
Вашингтон. Американските изтребители F-35 не могат да оперират в едно въздушно пространство с руската ракетна система С-400, заяви в сряда държавният секретар на САЩ Майкъл Помпео пред Комисията по външни работи на американския Сенат, цитиран от Anadolu Agency.
Той каза, че САЩ са представили "това техническо предизвикателство" на Турция както по дипломатически, така и по военни канали.
След продължителни усилия за закупуване на системи за противовъздушна отбрана от САЩ без успех, през 2017 г. Анкара реши да закупи системата на Русия. Вашингтон предупреди Анкара за закупуването на системата С-400 и миналата седмица спря доставката на части и други услуги, свързани с изтребителите F-35.
Американски чиновници предложиха Турция да купи ракетните системи „Пейтриът“, а не С-400 от Москва, твърдейки, че това би било несъвместимо със системите на НАТО и излага F-35 на възможно руско изучаване на технологиите им.
Помпео намекна за възможността за налагане на санкции чрез Закон, наказал три други страни заради закупуване на тези ракетни системи.
TACC: Турция е готова да закупи още ЗРК С-400, ако САЩ откажат да и продадат системите „Пейтриът“
10 Април 2019 | 12:55 | Агенция "Фокус"
Анкара. Турция може да сключи нова сделка с Русия за доставката на зенитни ракетни системи (ЗРК) С-400, ако Съединените щати в крайна сметка откажат на страната да доставят зенитни ракетни системи „Пейтриът“. Тази възможност беше обявена в сряда в интервю за телевизионния канал на NTV от турския външен министър Мевлют Чавушоглу, цитиран от TACC.
"Ако Съединените щати не искат да ни продадат „Пейтриът“, то утре можем да закупим комплекси С-400, можем да закупим и други системи за противовъздушна отбрана", каза външният министър.
В същото време министърът нарече абсурдни опити на някои страни да поставят под съмнение членството на Турция в НАТО заради споразумението за доставка на ЗРК С-400.
Чавушоглу също припомни предложението, направено по време на пътуването до Съединените щати "за създаване на техническа работна група за разрешаване на спорове относно доставката на С-400." Според външния министър Анкара все още не е получила положителен отговор. По-рано говорителят на американското министерство на отбраната Ерик Пеехон заяви пред ТАСС, че Пентагонът не обмисля възможността за създаване на подобна група с Турция.
Чавушоглу също каза, че Турция може да се обърне към всяка друга страна, ако Съединените щати откажат да доставят на републиката последните изтребители F-35 пето поколение.
"Има F-35, има руски изтребители. Ако не разполагаме с F-35, тогава ще трябва да задоволим нуждата си от бойни самолети другаде. И така, докато започнем да произвеждаме собствен самолет" - каза той.
Турският външен министър припомни, че наскоро четвъртият американски изтребител F-35 от пето поколение, предназначен за Турция, е преместен в американската военновъздушна база Лука в Аризона.
Във вторник държавният секретар на САЩ Майкъл Помпео предупреди турските власти, че след разгръщането на руските противовъздушни ракетни системи С-400 Анкара вече няма да може да участва в програмата за създаване и придобиване на F-35.
РИА Новости: АЕЦ, „Турски поток“ и визи: За какво говориха Путин и Ердоган в Москва
8 Април 2019 | 21:32 | Агенция "Фокус"
Москва. Владимир Путин и турският лидер Реджеп Тайип Ердоган проведоха преговори в Кремъл.
„Акую“ и „Турски поток“
Руският президент нарече изграждането на АЕЦ „Акую“ един от ключовите проекти между страните в енергийния сектор. Според него стартирането на първия блок на станцията е насрочено за 2023 г., за стогодишнината на Република Турция, съобщава РИА Новости.
„На този етап е необходимо да се привлекат допълнителни средства и да се сключат съответни споразумения с потенциални турски инвеститори. И такива потенциални инвеститори има“, каза Путин.
Президентът обърна внимание и на подготовката за пускането на газопровода „Турски поток”. Той отбеляза, че е необходимо да се завърши изграждането на приемателен терминал на черноморското крайбрежие на Турция, за да може газопроводът да работи през тази година.
Ердоган заяви, че сухопътната част на „Турски поток“ ще бъде построена до края на годината. В отговор Путин изрази увереност, че тръбопроводът и атомната електроцентрала „Акую“ ще бъдат пуснати в експлоатация навреме.
Ключови партньори в икономиката
Путин говори за планове за разширяване на търговията между Русия и Турция. Той изрази мнение, че това може да допринесе за премахването на съществуващите ограничения.
„Активизирането на инвестиционното сътрудничество ще допринесе за стартирането на нови съвместни проекти в различни сектори на икономиката: в промишлеността, металургията, селското стопанство, високотехнологичния сектор“, каза Путин.
„През последните години турският бизнес откри за себе си много руски области: Владимирска, Пензенска, Калужка, Краснодарски и Ставрополски край“, добави той.
Путин отбеляза, че Русия и Турция са ключови търговско-инвестиционни партньори. По думите му двустранната търговия миналата година е нараснала с почти 16% и е надвишила 25,5 млрд. долара, а обемът на взаимните инвестиции е около 20 млрд. долара.
Путин също отбеляза необходимостта от засилване на сътрудничеството във военната сфера.
„На първо място, ние говорим за завършване на договора за доставка на ракетни системи С-400 „Триумф“, съобщи държавният глава.
Президентът подчерта, че освен ракетните системи С-400, има и други проекти за доставка на военна продукция в Турция.
Визовият режим
Лидерите на държавите обсъдиха и перспективите за пълно премахване на визовия режим между страните. Според Путин това ще бъде възможно след решаване на сирийския проблем.
Досега президентите на Русия и Турция успяха да постигнат споразумение, според което притежателите на служебни паспорти да пътуват от Турция до Русия без визи.
РИА Новости: Турция няма намерение да се отказва от покупката на руските С-400
8 Април 2019 | 20:31 | Агенция "Фокус"
Москва. Никой не може да иска от Турция да се откаже от закупуването на системи С-400 от Русия, това е суверенното право на страната, заяви турският президент Реджеп Тайип Ердоган, съобщава РИА Новости.
„Ние сме суверенни държави, затова не предоставяме на някого възможността да работи над нашия суверенитет,тогава не бихме били независими държави, независими народи“, заяви Ердоган на пресконференция след срещата на Съвета за сътрудничество на най-високо равнище в отговор на въпрос за натиска на САЩ върху Анкара по тази тема.
Той отбеляза, че „когато трети страни ще предприемат определени стъпки, ние няма да бъдем попитани“. Ердоган подчерта, че Анкара, както и други независими държави, взема решения въз основа на своите интереси.
Вицепрезидентът на САЩ Майк Пенс, който говореше по-рано във Вашингтон на конференция по повод на среща на външните министри на страните-членки на НАТО, заяви, че закупуването на руските противовъздушни ракетни системи С-400 е въпрос на сериозна загриженост за САЩ и заплашва единството на НАТО. Той призова Турция да направи избор: или да остане ключов партньор на съюза, или да рискува сигурността на това партньорство, като прави бързи решения и подкопава алианса.
ДХА: Послания на Ердоган и Путин от Москва: Нови съвместни стъпки в Сирия и засилено сътрудничество в международните отношения
8 Април 2019 | 17:48 | Агенция "Фокус"
Москва/Анкара. Президентите на Турция и на Русия – Реджеп Тайип Ердоган и Владимир Путин, отправиха много важни послания към света преди лидерската им среща в Москва, предаде информационната агенция ДХА. Ердоган посочи, че предстои да бъдат подписани три важни спогодби, а целта е взаимният външнотърговски оборот да нарасне до 100 млрд. долара годишно. По думите му, друга много важна стъпка е засилването на солидарността срещу терористичните действия в района. В тази връзка Ердоган прогнозира по-специално „нови съвместни стъпки в Сирия”. Путин също отбеляза очакваното нарастване на взаимната тъговния с 15% през април и достигането й до равнище от 35 млрд. долара на годишна база. Руският президент не пропусна да отбележи извършеното наскоро свързване на морския със сухопътния участък от газопровода „Турски поток”. Путин констатира също така „усилено сътрудничество между Москва и Анкара в международните отношения по глобалните проблеми.”, посочва още ДХА.
Владимир Путин: Русия и Турция продължават енергичните усилия за нормализация на ситуацията в Сирия
8 Април 2019 | 17:05 | Агенция "Фокус"
Москва. На заседанието на руско-турския Съвет за сътрудничество на високо равнище, държавният глава на Руската федерация Владимир Путин увери, че Москва и Анкара продължават енергичните усилия за нормализация на ситуацията в Сирия, предава ТАСС.
„Като гаранти на Астанинския процес, Русия и Турция продължават да прилагат енергично съгласувани усилия за дългосрочна нормализация на обстановката в Сирия. Координираме действия в контекста на активизация на вътрешносирийския политически процес, включително скорошното съставяне на Конституционната комисия“, заяви Путин.
Лидерът на Кремъл допълни, че вече е обсъдил с турския президент Реджеп Тайип Ердоган „очи в очи“ първостепенни въпроси за развитието на отношенията между двете страни.